Orlando furioso

Orlando furioso zo ur meurgan italianek gant Ludovico Ariosto a zo bet embannet e 1532.

Ur varzhoneg hir eo, 46 kan enni ha 38 736 gwerzenn eizhsilabennek en holl. Savet eo da gontañ troioù-kaer Orlando (Roland al lennegezh c'hallek krennamzerel), ha re un toullad tud all. Implij a ra an oberour Danvez Bro-C'hall hag un tamm bihan Danvez Breizh. Kinniget eo evel un heuliad da Orlando innamorato, gant Matteo Maria Boiardo (1483)).

Danvez an oberenn
Steuñvenn an istor eo ar brezel etre Karl Veur hag ar Sarazined, a zo o vont d'aloubiñ Europa gristen.
Kaoz zo eus Orlando, a gar ar briñsez pagan Angelica.
Kaoz zo ivez eus troioù Ruggiero ar Sarazin, sorset gant an hudourez Alcina, eus e vestrez kristen, ar vrezelourez Bradamante, daou zanvez-pried kinniget gant an oberour evel hendadoù e warezourien, dug Ferrara hag e vreur kardinal, Ippolito d'Este. 

E 1503 e oa bet kroget an oberour. E 1516 e oa bet graet an embannadur kentañ. Hiraet e voe e 1521 hag echuet e 1532. Da gentañ e oa savet e yezh lez Ferrara, goude e voe lakaet e toskaneg lennegel, a oa yezh Dante Alighieri.

Orlando furioso el livouriezh
Un toullad livadurioù zo bet awenet gant oberenn Ariosto.

<gallery style="margin-top:20px;" mode="packed" heights="180px" caption="Giambattista Tiepolo evit ar palez Cornaro en Art Institute of Chicago"Art Institute of Chicago"
Giovanni Battista Tiepolo - Rinaldo Enchanted by Armida - Google Art Project.jpg| Rinaldo incantato da Armida , 1742-45
Giambattista Tiepolo - Rinaldo and the Magus of Ascalon - 1925.702 - Art Institute of Chicago.jpg|Rinaldo e il mago di Ascalon, 1742-45
Giambattista Tiepolo - Rinaldo and Armida in Her Garden - 1925.699 - Art Institute of Chicago.jpg|Rinaldo e Armida nel suo giardino, 1742-45
Giambattista Tiepolo - Armida Abandoned by Rinaldo - 1925.701 - Art Institute of Chicago.jpg|Armida abbandonata da Rinaldo, 1740-46
</gallery>
Notennoù

Rummad:Lennegezh italianek ar XVIvet kantved
Rummad:Meurganoù